La bandera irisada oneja al balcó de l'Ajuntament de Carcaixent
28 de Junio de 2019

Carcaixent

Posteriorment, s'ha fet lectura del següent manifest:

“Els drets de les persones LGTBI estan protegits d’acord a la legislació internacional sobre drets humans en vigor, encara que es precisen de vegades mesures concretes per a garantir que les persones lesbianes, gais, bisexuals, transgènere e intersexeuals (LGTBI) puguen gaudir plenament dels drets humans. Les persones LGTBI tenen els mateixos drets que la resta, no es creen nous drets per a elles ni cap d’ells se’ls té que negar”

Directrius per a promoure i protegir els drets humans per part de les persones lesbianes, gais, bisexuals, transgènere e intersexuals (LGTBI) Consell de la Unió Europea – 24 de juny de 2013

El 6 de desembre de 1978, el poble espanyol ratificava en referèndum la Constitució Espanyola i marcava l’inici d’una nova etapa de la nostra història en la que els poders públics deuen promoure les condicions per a que la llibertat i la igualtat individual siga real i efectiva facilitant la participació de tots els ciutadans en la vida política, econòmica, cultural i social sense que puga prevaldre discriminació alguna per raó de naixement, raça, sexe, religió, opinió o qualsevol altra condició o circumstància personal o social.

20 dies després, el 26 de desembre de 1978, s’eliminava el delicte d’homosexualitat inclòs en la Llei 16/1970, de 4 d’agost, de Perillositat i Rehabilitació Social que reconeixia com a “\[...} suposats de l’estat perillós \[...\] els ganduls habituals, els rufians i proxenetes \[...\] i els que realitzen actes d’homosexualitat” (art. 2.3) i que estableixia penes que anaven des de multes fins a cinc anys d’internament en presons o centres psiquiàtrics per a la seua “rehabilitació”.

Amb la publicació al BOE de l’11 de gener de 1979, fa 40 anys, acabava la il·legalitat de la homosexualitat en Espanya. Un mes després, en febrer de 1979, les persones empresonades per la seua condició sexual i de gènere eixien de les presons i es ficava fi a dècades de menyspreu, humiliació, empresonament i criminalització. No obstant això, les persones LGTBIQ continuaren sent perseguides amb la figura de la Llei de Escàndol Públic, modificada en 1983 i derogada en 1989.

Amb aquest record, la FEMP s’adhereix, un any més, a la commemoració del Dia Internacional de l’Orgull LGTBIQ, renovant el compromís de les Administracions locals amb la igualtat de tractament i d’oportunitats, reconeixen la determinant contribució que la Constitució Espanyola ha suposat per a la convivència, la cohesió social i l’avanç de la nostra societat i subratllant els progressos que s’han assolit, al llarg d’aquests últims 40 anys, en favor de la normalització social d’aquells qui tenen una orientació sexual distinta de la majoritària i/o s’identifiquen i expressen amb un gènere distint del que socialment se’ls adjudica.

Així, al llarg dels últims 40 anys, els ajuntaments espanyols han fet de la igualtat i la no discriminació dels seus àmbits d'actuació prioritaris realitzant esforços per desenvolupar mesures que atenguen les necessitats reals de totes les persones, promovent accions de respecte, reconeixent els drets fonamentals com a tals i impulsant la protecció plena enfront de la discriminació.

És, en l'àmbit municipal, on els governs locals donen la mà a la ciutadania i faciliten eines de sensibilització i educació per tal d'erradicar de la nostra societat qualsevol tipus de manifestació contra les persones LGTBIQ tant en l'àmbit familiar, com en l'escolar, laboral, social, cultural, econòmic i polític.

Per tot això, els Governs Locals reunits a la FEMP:

\- Convidem a totes les entitats locals a adherir-se a aquesta Declaració i ens sumem a totes les veus que clamen per un futur en igualtat de totes les persones al marge de la seua identitat sexual i / o de gènere i de la seua orientació sexual.

\- Manifestem el nostre compromís amb el principi de la universalitat dels drets humans i rebutgem qualsevol apel·lació a valors ideològics, culturals, tradicionals o religiosos per justificar qualsevol tipus de discriminació.

\- Condemnem enèrgicament qualsevol forma de violència, incloent tant la violència física com la verbal, la humiliació i el menyspreu que tinga en el seu origen l'orientació sexual i la identitat de gènere.

\- Reclamem l'elaboració i aplicació d'una política europea plurianual de protecció dels drets fonamentals de les persones LGTBIQ que preste especial atenció a la discriminació múltiple i a la violència, l'origen de la qual es troba en l'orientació sexual i en la identitat de gènere.

\- Reclamem, en línia amb les diferents resolucions aprovades al Parlament Europeu, la necessitat de comptar amb mecanismes formals de recopilació regular de dades pertinents i comparables sobre la situació de les persones LGTBIQ i de la violència que pateixen amb l'objectiu de realitzar un diagnòstic de la situació al nostre país que ens permeta identificar les necessitats reals cap a la qual hem d'orientar les nostres polítiques.

\- Reconeixem la contribució, el treball i l'esforç que han realitzat i que continuen realitzant les organitzacions del tercer sector que treballen en pro de la igualtat, en defensa dels drets humans i en la promoció i protecció dels drets fonamentals de les persones LGTBIQ.

\- Ratifiquem la necessitat d'invertir en polítiques a favor de la diversitat sexual i la no discriminació de les persones per la seua orientació sexual o identitat de gènere a través del desenvolupament de programes i projectes d'atenció, informació, formació, sensibilització i conscienciació, que facen de les nostres ciutats i pobles espais segurs per a la diversitat sexual en totes les seues manifestacions.

\- Afirmem que no són possibles les polítiques d'igualtat sense els Ajuntaments i reivindiquem la necessitat de dotar les entitats locals de finançament suficient per dur a terme les competències en aquesta matèria que ens permeten assegurar la implementació adequada de totes les iniciatives necessàries per a garantir la igualtat efectiva de les persones en tots els municipis espanyols.